Proiect

**H O T Ă R Î R E**

**cu privire la alocarea mijloacelor financiare**

În conformitate cu pct. 2 al Regulamentului privind utilizarea mijloacelor din fondul de rezervă al Guvernului, aprobat prin Legea nr.1228-XIII din 27 iunie 1997 (Monitorul Oficial al Republicii Moldova, 1997, nr. 57-58, art. 511), cu modificările şi completările ulterioare, Guvernul

**HOTĂRĂŞTE:**

**1.** Ministerul Finanţelor va aloca, din fondul de rezervă al Guvernului, Comitetului Executiv al UTA Găgăuzia mijloace financiare în sumă de 2062 mii lei pentru acordarea compensaţiilor băneşti persoanelor ameninţate de alunecările de teren din s. Baurci și municipiul Comrat, UTA Găgăuzia, în vederea relocării definitive a cetățenilor din zonele afectate, precum și Consiliului raional Taraclia mijloace financiare în sumă de 256 mii lei pentru înlăturarea prejudiciului cauzat de calamităţile naturale, provocate în urma ploilor torenţiale din septembrie 2013.

**2.** Comitetul Executiv al UTA Găgăuzia și Consiliul raional Taraclia, în calitate de beneficiari ai mijloacelor financiare alocate, vor perfecta, în modul stabilit, documentele necesare pentru finanţarea cheltuielilor în cauză.

**3.** Ministerul Finanţelor va finanţa cheltuielile menţionate pe măsura prezentării documentelor confirmative.

4. Se recomandă administraţiei publice locale să reloce definitiv familiile din casele ameninţate de alunecări de teren.

**PRIM-MINISTRU Iurie LEANCĂ**

**Contrasemnează:**

**Ministrul finanţelor Anatol ARAPU**

**Ministrul afacerilor interne Dorin RECEAN**